title: 2013/331/EU: Odluka Vijeća od 22. travnja 2013. o stajalištu koje Europska unija treba zauzeti u pogledu donošenja poslovnika Odbora za SGP, Odbora za carinsku suradnju i Zajedničkog razvojnog odbora predviđenog Privremenim sporazumom kojim se stvara okvir za gospodarsko partnerstvo između država istočne i južne Afrike, s jedne strane, i Europske zajednice i njezinih država članica, s druge strane

text:
               11/Sv. 117

               HR

               Službeni list Europske unije

               289

         32013D0331

               L 177/1

               SLUŽBENI LIST EUROPSKE UNIJE

         ODLUKA VIJEĆA
   od 22. travnja 2013.
   o stajalištu koje Europska unija treba zauzeti u pogledu donošenja poslovnika Odbora za SGP, Odbora za carinsku suradnju i Zajedničkog razvojnog odbora predviđenog Privremenim sporazumom kojim se stvara okvir za gospodarsko partnerstvo između država istočne i južne Afrike, s jedne strane, i Europske zajednice i njezinih država članica, s druge strane
   (2013/331/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegove članke 207. i 209., u vezi s člankom 218. stavkom 9.,
   uzimajući u obzir Odluku Vijeća 2012/196/EZ od 13. srpnja 2009. o potpisivanju i privremenoj primjeni Privremenog sporazuma kojim se stvara okvir za gospodarsko partnerstvo između država istočne i južne Afrike, s jedne strane, i Europske zajednice i njezinih država članica, s druge strane (1),
   uzimajući u obzir prijedlog Europske komisije,
   budući da:

               (1)

               Privremeni sporazum kojim se stvara okvir za gospodarsko partnerstvo između država istočne i južne Afrike, s jedne strane, i Europske zajednice i njezinih država članica, s druge strane (2) (u daljnjem tekstu „Sporazum”) potpisan je 29. kolovoza 2009. i privremeno se primjenjuje od 14. svibnja 2012.

               (2)

               Člankom 64. Sporazuma uspostavlja se Odbor za SGP, koji je odgovoran za upravljanje svim pitanjima iz Sporazuma, kao i za ispunjenje zadataka iz Sporazuma.

               (3)

               Člankom 64. Sporazuma predviđa se da Odbor za SGP donese svoj poslovnik.

               (4)

               Odboru za SGP u ispunjavanju dužnosti pomažu Odbor za carinsku suradnju, uspostavljen u skladu s člankom 41. Protokola 1. uz Sporazum, i Zajednički razvojni odbor, uspostavljen u skladu s člankom 52. Sporazuma.

               (5)

               Primjereno je utvrditi stajalište koje će Unija zauzeti u pogledu donošenja poslovnika Odbora za SGP, Odbora za carinsku suradnji i Zajedničkog razvojnog odbora,

         DONIJELO JE OVU ODLUKU:
   Članak 1.
   Stajalište koje treba zauzeti u ime u Unije pogledu donošenja odluke Odbora za SGP predviđenog Privremenim sporazumom kojim se stvara okvir za gospodarsko partnerstvo između država istočne i južne Afrike, s jedne strane, i Europske zajednice i njezinih država članica, s druge strane, o poslovniku Odbora za SGP, poslovniku Odbora za carinsku suradnju i poslovniku Zajedničkog razvojnog odbora temelji se na nacrtu Odluke Odbora za SGP priloženom ovoj Odluci.
   Manje promjene nacrta Odluke Odbora za SGP mogu se dogovoriti bez daljnjih odluka Vijeća.
   Članak 2.
   Ova Odluka stupa na snagu na dan donošenja.

      Sastavljeno u Luxembourgu 22. travnja 2013.

            Za Vijeće

            Predsjednica

         C. ASHTON

      (1)  SL L 111, 24.4.2012., str. 1.

      (2)  SL L 111, 24.4.2012., str. 2.

      NACRT

   ODLUKE br …/2013 ODBORA ZA SGP
   od
   uspostavljenog Privremenim sporazumom kojim se stvara okvir za gospodarsko partnerstvo između država istočne i južne Afrike, s jedne strane, i Europske zajednice i njezinih država članica, s druge strane, u vezi s donošenjem poslovnika Odbora za SGP, Odbora za carinsku suradnju i Zajedničkog razvojnog odbora
   ODBOR ZA SGP,
   uzimajući u obzir Privremeni sporazum kojim se stvara okvir za gospodarsko partnerstvo između država Istočne i Južne Afrike, s jedne strane, i Europske zajednice i njezinih država članica, s druge strane (u daljnjem tekstu „Sporazum”), potpisan u Grand Baieu 29. kolovoza 2009. koji se privremeno primjenjuje od 14. svibnja 2012., a posebno njegov članak 64.,
   budući da:

               (1)

               Sporazumom se predviđa da Odbor za SGP donese svoj poslovnik.

               (2)

               Odboru za SGP u ispunjavanju dužnosti pomažu Odbor za carinsku suradnju, uspostavljen u skladu s člankom 41. Protokola 1. uz Sporazum, i Zajednički razvojni odbor, uspostavljen u skladu s člankom 52. Sporazuma,

         DONIO JE OVU ODLUKU:
   Članak 1.
   1.   Poslovnici sljedećih odbora utvrđuju se kako je određeno u prilozima:

               Prilog I. – Odbor za SGP;

               Prilog II. – Odbor za carinsku suradnju;

               Prilog III. – Zajednički razvojni odbor.

         2.   Ti poslovnici ne dovode u pitanje nikakva posebna pravila predviđena Sporazumom ili pravila o kojima je odlučio Odbor za SGP.
   Članak 2.
   Ova Odluka stupa na snagu …

      Sastavljeno u (mjesto), (datum)

            Za države potpisnice IJA-e

            Za stranku EU

   PRILOG I.

      POSLOVNIK ODBORA ZA SGP

      uspostavljenog Privremenim sporazumom kojim se stvara okvir za gospodarsko partnerstvo između država istočne i južne Afrike, s jedne strane, i Europske zajednice i njezinih država članica, s druge strane

   Članak 1.
   Područje primjene
   Ovaj poslovnik primjenjuje se za sva zasjedanja Odbora za SGP.
   Članak 2.
   Sastav i predsjednik
   1.   Odbor za SGP čine, s jedne strane, predstavnici država potpisnica iz istočne i južne Afrike („države IJA-e potpisnice”) (1) i, s druge strane, predstavnici stranke EU na ministarskoj razini ili na razini viših dužnosnika.
   2.   Upućivanje na „stranke” u tom poslovniku u skladu je s definicijom iz članka 61. Sporazuma.
   3.   Odborom za SGP na ministarskoj razini supredsjedaju predstavnik država IJA-a potpisnica i predstavnik Europske unije („EU”). Odborom za SGP na razini viših dužnosnika supredsjedaju predstavnici država IJA-e potpisnica, obično na razini viših dužnosnika i viši dužnosnici Europske komisije, u ime stranke EU. Države IJA-e potpisnice predsjedaju Odborom po jednu godinu, naizmjenično.
   Članak 3.
   Promatrači
   1.   Predstavnici Zajedničkog tržišta za istočnu i južnu Afriku (COMESA) i predstavnici Komisije za Indijski ocean (KIO) pozvani su da sudjeluju na sastancima Odbora za SGP kao promatrači.
   2.   Tajnik Odbora za SGP obavješćuje predstavnike tržišta COMESA i komisije KIO o svakom sastanku Odbora za SGP kako bi mogli sudjelovati kao promatrači.
   3.   Stranke mogu zajednički odlučiti pozvati dodatne promatrače ad hoc. Ti promatrači mogu sudjelovati u sastanku na poziv supredsjednika i uz odobrenje Odbora za SGP.
   4.   Odbor za SGP može zatvoriti za promatrače bilo koji dio sastanka za vrijeme kojeg se raspravlja o osjetljivim pitanjima.
   Članak 4.
   Sastanci
   1.   Odbor za SGP sastaje se jednom godišnje ili kad okolnosti to zahtijevaju, ako se stranke tako usuglase. Usuglase li se stranke oko toga, sastanci Odbora za SGP mogu se održati putem video- ili telekonferencije. U tom slučaju, svaka stranka pokriva vlastite troškove u vezi s održavanjem sastanka tim putem, osim ako se dogovori drukčije.
   2.   Stranke se usuglašavaju oko datuma i mjesta održavanja svakog zasjedanja Odbora za SGP.
   3.   Sastanke Odbora za SGP saziva tajnik Odbora za SGP.
   Članak 5.
   Delegacije
   Prije svakog sastanka supredsjednici Odbora za SGP obavješćuju se o planiranom sastavu delegacija država IJA-e potpisnica i stranke EU.
   Članak 6.
   Tajništvo
   1.   Dužnosnici država IJA-e potpisnica i Europske komisije izmjenjuju se na mjestu tajnika Odbora za SGP na razdoblja od 12 mjeseci. Državama IJA-e potpisnicama može pomagati tajništvo tržišta COMESA.
   2.   Neovisno o stavku 1., prvo razdoblje počinje na datum prvog sastanka Odbora za SGP i završava 31. prosinca iste godine. Prvi tajnik Odbora za SGP je predstavnik Europske komisije. Države IJA-e potpisnice naizmjenično preuzimaju tajništvo.
   Članak 7.
   Dokumenti
   U slučaju kad se rasprave Odbora za SGP temelje na pisanoj popratnoj dokumentaciji, tajnik numerira i prosljeđuje takve dokumente kao dokumente Odbora za SGP najmanje 14 dana prije početka sastanka.
   Članak 8.
   Korespondencija
   1.   Sva korespondencija upućena Odboru za SGP usmjerava se tajniku Odbora.
   2.   Tajnik osigurava da se korespondencija upućena Odboru za SGP proslijedi supredsjednicima Odbora i, prema potrebi, šalje dalje u obliku dokumenata spomenutih u članku 7.
   3.   Korespondenciju supredsjednika Odbora za SGP tajnik šalje strankama i prosljeđuje, ako je potrebno, kao dokumente spomenute u članku 7.
   Članak 9.
   Dnevni red sastanaka
   1.   Tajnik Odbora za SGP sastavlja privremeni dnevni red s napomenama za svaki sastanak na temelju prijedloga stranaka. Tajnik Odbora prosljeđuje taj dnevni red strankama najmanje tri tjedna prije početka sastanka.
   2.   Privremeni dnevni red s napomenama uključuje točke za čije je uvrštenje tajnik primio zahtjev najmanje jedan mjesec prije početka sastanka, iako ni te točke neće biti uvrštene na privremeni dnevni red ako tajnik ne primi odgovarajuću popratnu dokumentaciju barem do datuma slanja privremenog dnevnog reda.
   3.   Dnevni red usvaja Odbor za SGP na početku svakog sastanka. Ako se stranke tako usuglase, točke koje se ne nalaze na privremenom dnevnom redu mogu se uvrstiti na dnevni red.
   4.   Supredsjednici Odbora za SGP, u dogovoru sa strankama, mogu pozvati stručnjake da prisustvuju sastancima kako bi pružili informacije o određenim temama.
   5.   Uz suglasnost stranaka, tajnik može skratiti vremenski rok određen u stavku 1. kako bi se uzeli u obzir zahtjevi određenog predmeta.
   Članak 10.
   Zapisnik
   1.   Tajnik sastavlja nacrte zapisnika svakog sastanka u najkraćem mogućem roku, obično u roku od mjesec dana nakon sastanka.
   2.   U zapisniku se, kao opće pravilo, sažima svaka točka dnevnog reda, i kad je potrebno, navodi sljedeće:

               (a)

               svi dokumenti dostavljeni Odboru za SGP;

               (b)

               sve izjave za koje je neki član Odbora za SGP tražio da se unesu;

               (c)

               donesene odluke, dogovorene preporuke, prihvaćene izjave i usvojeni zaključci u vezi s pojedinačnim točkama.

         3.   Zapisnik uključuje i popis sudionika Odbora za SGP i popis svih promatrača sastanka.
   4.   Države IJA-e potpisnice i stranka EU daju pisano odobrenje zapisnika u roku od dva mjeseca od datuma sastanka. Nakon odobrenja, tajnik potpisuje zapisnik. Svaka država IJA-e potpisnica i stranka EU dobivaju jedan vjerodostojni izvornik tih dokumenata.
   Članak 11.
   Odluke i preporuke
   1.   Odbor za SGP odluke i preporuke donosi konsenzusom.
   2.   Odbor za SGP može odlučiti bilo koje opće pitanje od interesa za AKP i EU koje proizlazi iz Sporazuma podnijeti Vijeću ministara AKP-a i EU-a kako je utvrđeno u članku 15. Sporazuma o partnerstvu između članica afričke, karipske i pacifičke skupine država, s jedne strane, i Europske zajednice i njezinih država članica, s druge strane (Sporazum iz Cotonua).
   3.   U razdoblju između sastanaka, Odbor za SGP može donositi odluke i preporuke pisanim postupkom, usuglase li se tako obje stranke. Pisani postupak sastoji se od razmjene nota između stranaka.
   4.   Odluke i preporuke Odbora za SGP imaju naslov „Odluka” ili „Preporuka”, poslije kojeg slijedi serijski broj, datum donošenja i opis njihove teme. U svakoj odluci navodi se datum njezinog stupanja na snagu.
   5.   Odluke i preporuke koje donese Odbor za SGP ovjerava predstavnik država IJA-e potpisnica i predstavnik Europske komisije u ime stranke EU-a.
   6.   Odluke i preporuke prosljeđuju se strankama kao dokumenti Odbora za SGP.
   Članak 12.
   Javnost
   1.   Ne odluči li se drukčije, sastanci Odbora za SGP nisu javni.
   2.   Svaka stranka može odlučiti o objavi odluka ili preporuka Odbora za SGP putem vlastite službene objave.
   Članak 13.
   Jezici
   1.   Radni jezici Odbora za SGP službeni su jezici zajednički strankama, tj. engleski i francuski.
   2.   Odbor za SGP temelji svoje rasprave i donosi odluke na dokumentaciji i prijedlozima pripremljenima, ako je moguće, na oba jezika iz stavka 1. Odluke i preporuke izdaju se na oba jezika iz stavka 1.
   Članak 14.
   Troškovi
   1.   Svaka stranka snosi sve troškove koji nastanu zbog sudjelovanja te stranke na sastancima Odbora za SGP, i u pogledu izdataka u vezi s osobljem, putovanjem i dnevnicama, i u pogledu poštanskih i telekomunikacijskih troškova.
   2.   Troškove u vezi s organizacijom sastanaka i umnožavanjem dokumenata snosi stranka koja je domaćin sastanka.
   3.   Troškove u vezi s osiguravanjem usluga prevođenja na sastancima i prijevodom dokumenata snosi stranka koja je domaćin sastanka. Troškove u vezi s osiguravanjem usluga prevođenja i prijevodom dokumenata na ostale službene jezike Europske unije ili s tih jezika snosi stranka EU.
   Članak 15.
   Izmjene poslovnika
   Ovaj poslovnik može se izmijeniti u skladu s člankom 11. stavkom 1.

      (1)  Madagaskar, Mauricijus, Sejšeli i Zimbabve.
   PRILOG II.

      POSLOVNIK ODBORA ZA CARINSKU SURADNJU

      uspostavljenog Privremenim sporazumom kojim se stvara okvir za gospodarsko partnerstvo između država istočne i južne Afrike, s jedne strane, i Europske zajednice i njezinih država članica, s druge strane

   Članak 1.
   Područje primjene
   Ovaj poslovnik primjenjuje se za sva zasjedanja Odbora za carinsku suradnju.
   Članak 2.
   Uloga Odbora za carinsku suradnju
   Odbor za carinsku suradnju uspostavljen je u skladu s člankom 41. Protokola 1. uz Sporazum. On se također bavi svim pitanjima koja mu delegira Odbor za SGP.
   Članak 3.
   Sastav i predsjednik
   1.   Odbor za carinsku suradnju čine, s jedne strane, predstavnici država potpisnica iz istočne i južne Afrike („države IJA-e potpisnice”) (1) i, s druge strane, predstavnici stranke EU na ministarskoj razini ili na razini viših dužnosnika.
   2.   Upućivanje na „stranke” u tom poslovniku u skladu je s definicijom iz članka 61. Sporazuma.
   3.   Odborom za carinsku suradnju supredsjedaju predstavnik država IJA-e potpisnica i predstavnik Europske komisije, u ime stranke EU. Države IJA-e potpisnice predsjedaju Odborom po jednu godinu, naizmjenično.
   Članak 4.
   Promatrači
   1.   Predstavnici Zajedničkog tržišta za istočnu i južnu Afriku (COMESA) i predstavnici Komisije za Indijski ocean (KIO) pozvani su da sudjeluju na sastancima Odbora za carinsku suradnju kao promatrači.
   2.   Tajnik Odbora za carinsku suradnju obavješćuje predstavnike tržišta COMESA i komisije KIO o svakom sastanku Odbora za carinsku suradnju kako bi mogli sudjelovati kao promatrači.
   3.   Stranke mogu zajednički odlučiti pozvati dodatne promatrače ad hoc. Ti promatrači mogu sudjelovati u sastanku na poziv supredsjednika i uz odobrenje Odbora za carinsku suradnju.
   4.   Odbor za carinsku suradnju može zatvoriti za promatrače bilo koji dio sastanka za vrijeme kojeg se raspravlja o osjetljivim pitanjima.
   Članak 5.
   Sastanci
   1.   Osim ako je drukčije određeno u Sporazumu, Odbor za carinsku suradnju sastaje se na zahtjev bilo koje stranke. Usuglase li se stranke oko toga, sastanci Odbora za carinsku suradnju mogu se održati putem video- ili telekonferencije. U tom slučaju, svaka stranka pokriva vlastite troškove u vezi s održavanjem sastanka tim putem, osim ako se dogovori drukčije.
   2.   Stranke se usuglašavaju oko datuma i mjesta održavanja svakog zasjedanja Odbora za carinsku suradnju.
   3.   Sastanke Odbora za carinsku suradnju saziva tajnik Odbora za carinsku suradnju.
   Članak 6.
   Delegacije
   Prije svakog sastanka supredsjednici Odbora za carinsku suradnju obavješćuju se o planiranom sastavu delegacija država IJA-e potpisnica i stranke EU.
   Članak 7.
   Tajništvo
   Dužnosnici država IJA-e potpisnica i Europske komisije izmjenjuju se na mjestu tajnika Odbora za carinsku suradnju na razdoblja od 12 mjeseci. Državama IJA-e potpisnicama može pomagati tajništvo tržišta COMESA. Ta razdoblja preklapaju se s obnašanjem dužnosti tajništva Odbora za SGP država IJA-e potpisnica i Europske komisije. Države IJA-e potpisnice naizmjenično preuzimaju tajništvo.
   Članak 8.
   Dokumenti
   U slučaju kad se rasprave Odbora za carinsku suradnju temelje na pisanoj popratnoj dokumentaciji, tajnik numerira i prosljeđuje takve dokumente kao dokumente Odbora za carinsku suradnju najmanje 14 dana prije početka sastanka.
   Članak 9.
   Korespondencija
   1.   Sva korespondencija upućena Odboru za carinsku suradnju usmjerava se tajniku Odbora za carinsku suradnju.
   2.   Tajnik osigurava da se korespondencija upućena Odboru za carinsku suradnju proslijedi supredsjednicima Odbora i, prema potrebi, šalje dalje u obliku dokumenata spomenutih u članku 8.
   3.   Korespondenciju supredsjednika Odbora za carinsku suradnju tajnik šalje strankama i prosljeđuje, ako je potrebno, kao dokumente spomenute u članku 8.
   Članak 10.
   Dnevni red sastanaka
   1.   Tajnik Odbora za carinsku suradnju sastavlja privremeni dnevni red s napomenama za svaki sastanak na temelju prijedloga stranaka. Tajnik Odbora za carinsku suradnju prosljeđuje taj dnevni red strankama najmanje tri tjedna prije početka sastanka.
   2.   Privremeni dnevni red s napomenama uključuje točke za čije je uvrštenje tajnik primio zahtjev najmanje jedan mjesec prije početka sastanka, iako ni te točke neće biti uvrštene na privremeni dnevni red ako tajnik ne primi odgovarajuću popratnu dokumentaciju barem do datuma slanja privremenog dnevnog reda.
   3.   Dnevni red usvaja Odbor za carinsku suradnju na početku svakog sastanka. Ako se stranke tako usuglase, točke koje se ne nalaze na privremenom dnevnom redu mogu se uvrstiti na dnevni red.
   4.   Supredsjednici Odbora za carinsku suradnju, u dogovoru sa strankama, mogu pozvati stručnjake da prisustvuju sastancima kako bi pružili informacije o određenim temama.
   5.   Uz suglasnost stranaka, tajnik može skratiti vremenski rok određen u stavku 1. kako bi uzeli u obzir zahtjevi određenog predmeta.
   Članak 11.
   Zapisnik
   1.   Tajnik sastavlja nacrte zapisnika svakog sastanka u najkraćem mogućem roku, obično u roku od mjesec dana nakon sastanka.
   2.   U zapisniku se, kao opće pravilo, sažima svaka točka dnevnog reda, i kad je potrebno navodi sljedeće:

               (a)

               svi dokumenti dostavljeni Odboru za carinsku suradnju;

               (b)

               sve izjave za koje je neki član Odbora za carinsku suradnju tražio da se unesu;

               (c)

               donesene odluke, dogovorene preporuke, prihvaćene izjave i usvojeni zaključci u vezi s pojedinačnim točkama.

         3.   Zapisnik uključuje i popis sudionika Odbora za carinsku suradnju i popis svih promatrača sastanka.
   4.   Države IJA-e potpisnice i stranka EU daju pisano odobrenje zapisnika u roku od dva mjeseca od datuma sastanka. Nakon odobrenja, tajnik potpisuje zapisnik. Svaka država IJA-e potpisnica i stranka EU dobivaju jedan vjerodostojni izvornik tih dokumenata.
   Članak 12.
   Odluke i preporuke
   1.   Odbor za carinsku suradnju odluke i preporuke donosi konsenzusom.
   2.   U razdoblju između sastanaka, Odbor za carinsku suradnju može donositi odluke i preporuke pisanim postupkom, usuglase li se tako obje stranke. Pisani postupak sastoji se od razmjene nota između stranaka.
   3.   Odluke i preporuke Odbora za carinsku suradnju imaju naslov „Odluka” ili „Preporuka”, poslije kojeg slijedi serijski broj, datum donošenja i opis njihove teme. U svakoj odluci navodi se datum njezinog stupanja na snagu.
   4.   Odluke i preporuke koje donese Odbor za carinsku suradnju ovjerava predstavnik država IJA-e potpisnica i predstavnik Europske komisije u ime stranke EU.
   5.   Odluke i preporuke prosljeđuju se strankama i Odboru za SGP kao dokumenti Odbora za carinsku suradnju.
   Članak 13.
   Javnost
   1.   Ne odluči li se drukčije, sastanci Odbora za carinsku suradnju nisu javni.
   2.   Svaka stranka može odlučiti o objavi odluka ili preporuka Odbora za carinsku suradnju putem vlastite službene objave.
   Članak 14.
   Jezici
   1.   Radni jezici odbora za carinsku suradnju službeni su jezici zajednički strankama, tj. engleski i francuski.
   2.   Odbor za carinsku suradnju temelji svoje rasprave i donosi odluke na dokumentaciji i prijedlozima pripremljenima, ako je moguće, na oba jezika iz stavka 1. Odluke i preporuke izdaju se na oba jezika iz stavka 1.
   Članak 15.
   Troškovi
   1.   Svaka stranka snosi sve troškove koji nastanu zbog sudjelovanja te stranke na sastancima Odbora za carinsku suradnju, i u pogledu izdataka u vezi s osobljem, putovanjem i dnevnicama, i u pogledu poštanskih i telekomunikacijskih troškova.
   2.   Troškove u vezi s organizacijom sastanaka i umnožavanjem dokumenata snosi stranka koja je domaćin sastanka.
   3.   Troškove u vezi s osiguravanjem usluga prevođenja na sastancima i prijevodom dokumenata snosi stranka koja je domaćin sastanka. Troškove u vezi s osiguravanjem usluga prevođenja i prijevodom dokumenata na ostale službene jezike Europske unije ili s tih jezika snosi stranka EU.
   Članak 16.
   Izvješćivanje
   Odbor za carinsku suradnju podnosi izvješća Odboru za SGP.
   Članak 17.
   Izmjene poslovnika
   Ovaj poslovnik može izmijeniti Odbor za SGP. Odbor za carinsku suradnju može Odboru za SGP podnositi preporuke za izmjene poslovnika.

      (1)  Madagaskar, Mauricijus, Sejšeli i Zimbabve.
   PRILOG III.

      POSLOVNIK ZAJEDNIČKOG RAZVOJNOG ODBORA

      uspostavljenog Privremenim sporazumom kojim se stvara okvir za gospodarsko partnerstvo između država Istočne i Južne Afrike, s jedne strane, i Europske zajednice i njezinih država članica, s druge strane

   Članak 1.
   Područje primjene
   Ovaj poslovnik primjenjuje se za sva zasjedanja Zajedničkog razvojnog odbora.
   Članak 2.
   Uloga Zajedničkog razvojnog odbora
   Zajednički razvojni odbor uspostavljen je kao pododbor Odbora za SGP. U skladu s člankom 52. Sporazuma, on raspravlja pitanja razvojne suradnje u vezi s provedbom tog Sporazuma.
   Članak 3.
   Sastav i predsjednik
   1.   Zajednički razvojni odbor čine, s jedne strane, predstavnici država potpisnica iz istočne i južne Afrike („države IJA-e potpisnice”) (1) i, s druge strane, predstavnici stranke EU na ministarskoj razini ili na razini viših dužnosnika.
   2.   Upućivanje na „stranke” u tom poslovniku u skladu je s definicijom iz članka 61. Sporazuma.
   3.   Zajedničkim razvojnim odborom supredsjedaju predstavnik država IJA-e potpisnica i predstavnik Europske komisije, u ime stranke EU. Države IJA-e potpisnice predsjedaju Odborom po jednu godinu, naizmjenično.
   Članak 4.
   Promatrači
   1.   Predstavnici Zajedničkog tržišta za istočnu i južnu Afriku (COMESA) i predstavnici Komisije za Indijski ocean (KIO) pozvani su da sudjeluju na sastancima Zajedničkog razvojnog odbora kao promatrači.
   2.   Tajnik Zajedničkog razvojnog odbora obavješćuje predstavnike tržišta COMESA i komisije KIO o svakom sastanku Zajedničkog razvojnog odbora kako bi mogli sudjelovati kao promatrači.
   3.   Stranke mogu zajednički odlučiti pozvati dodatne promatrače ad hoc. Ti promatrači mogu sudjelovati u sastanku na poziv supredsjednika i uz odobrenje Zajedničkog razvojnog odbora.
   4.   Zajednički razvojni odbor može zatvoriti za promatrače bilo koji dio sastanka za vrijeme kojeg se raspravlja o osjetljivim pitanjima.
   Članak 5.
   Sastanci
   1.   Osim ako je drukčije određeno u Sporazumu, Zajednički razvojni odbor sastaje se na zahtjev bilo koje stranke. Usuglase li se stranke oko toga, sastanci Zajedničkog razvojnog odbora mogu se održati putem video- ili telekonferencije. U tom slučaju, svaka stranka pokriva vlastite troškove u vezi s održavanjem sastanka tim putem, osim ako se dogovori drukčije.
   2.   Stranke se usuglašavaju oko datuma i mjesta održavanja svakog zasjedanja Zajedničkog razvojnog odbora.
   3.   Sastanke Zajedničkog razvojnog odbora saziva tajnik Zajedničkog razvojnog odbora.
   Članak 6.
   Delegacije
   Prije svakog sastanka supredsjednici Zajedničkog razvojnog odbora obavješćuju se o planiranom sastavu delegacija država IJA-e potpisnica i stranke EU.
   Članak 7.
   Tajništvo
   Dužnosnici država IJA-e potpisnica i Europske komisije izmjenjuju se na mjestu tajnika Zajedničkog razvojnog odbora na razdoblja od 12 mjeseci. Državama IJA-e potpisnicama može pomagati tajništvo tržišta COMESA. Ta razdoblja preklapaju se s obnašanjem dužnosti tajništva Odbora za SGP država IJA-e potpisnica i Europske komisije. Države IJA-e potpisnice naizmjenično preuzimaju tajništvo.
   Članak 8.
   Dokumenti
   U slučaju kad se rasprave Zajedničkog razvojnog odbora temelje na pisanoj popratnoj dokumentaciji, tajnik numerira i prosljeđuje takve dokumente kao dokumente Zajedničkog razvojnog odbora najmanje 14 dana prije početka sastanka.
   Članak 9.
   Korespondencija
   1.   Sva korespondencija upućena Zajedničkom razvojnom odboru usmjerava se tajniku Zajedničkog razvojnog odbora.
   2.   Tajnik osigurava da se korespondencija upućena Zajedničkom razvojnom odboru proslijedi supredsjednicima Odbora i, prema potrebi, šalje dalje u obliku dokumenata spomenutih u članku 8.
   3.   Korespondenciju supredsjednika Zajedničkog razvojnog odbora tajnik šalje strankama i prosljeđuje, ako je potrebno, kao dokumente spomenute u članku 8.
   Članak 10.
   Dnevni red sastanaka
   1.   Tajnik Zajedničkog razvojnog odbora sastavlja privremeni dnevni red s napomenama za svaki sastanak na temelju prijedloga stranaka. Tajnik Zajedničkog razvojnog odbora prosljeđuje taj dnevni red strankama najmanje tri tjedna prije početka sastanka.
   2.   Privremeni dnevni red s napomenama uključuje točke za čije je uvrštenje tajnik primio zahtjev najmanje jedan mjesec prije početka sastanka, iako ni te točke neće biti uvrštene na privremeni dnevni red ako tajnik ne primi odgovarajuću popratnu dokumentaciju barem do datuma slanja privremenog dnevnog reda.
   3.   Dnevni red usvaja Zajednički razvojni odbor na početku svakog sastanka. Ako se stranke tako usuglase, točke koje se ne nalaze na privremenom dnevnom redu mogu se uvrstiti na dnevni red.
   4.   Supredsjednici Zajedničkog razvojnog odbora, u dogovoru sa strankama, mogu pozvati stručnjake da prisustvuju sastancima kako bi pružili informacije o određenim temama.
   5.   Uz suglasnost stranaka, tajnik može skratiti vremenski rok određen u stavku 1. kako bi se uzeli u obzir zahtjevi određenog predmeta.
   Članak 11.
   Zapisnik
   1.   Tajnik sastavlja nacrte zapisnika svakog sastanka u najkraćem mogućem roku, obično u roku od mjesec dana nakon sastanka.
   2.   U zapisniku se, kao opće pravilo, sažima svaka točka dnevnog reda, i kad je potrebno navodi sljedeće:

               (a)

               svi dokumenti dostavljeni Zajedničkom razvojnom odboru;

               (b)

               sve izjave za koje je neki član Zajedničkog razvojnog odbora tražio da se unesu;

               (c)

               donesene odluke, dogovorene preporuke, prihvaćene izjave i usvojeni zaključci u vezi s pojedinačnim točkama.

         3.   Zapisnik uključuje i popis sudionika Zajedničkog razvojnog odbora i popis svih promatrača sastanka.
   4.   Države IJA-e potpisnice i stranka EU daju pisano odobrenje zapisnika u roku od dva mjeseca od datuma sastanka. Nakon odobrenja, tajnik potpisuje zapisnik. Svaka država IJA-e potpisnica i stranka EU dobivaju jedan vjerodostojni izvornik tih dokumenata.
   Članak 12.
   Preporuke
   1.   Zajednički razvojni odbor preporuke donosi konsenzusom.
   2.   U razdoblju između sastanaka, Zajednički razvojni odbor može donositi preporuke pisanim postupkom, usuglase li se tako obje stranke. Pisani postupak sastoji se od razmjene nota između stranaka.
   3.   Preporuke Zajedničkog razvojnog odbora SGP imaju naslov „Preporuka”, poslije kojeg slijedi serijski broj, datum donošenja i opis njihove teme.
   4.   Preporuke koje donese Zajednički razvojni odbor ovjerava predstavnik država IJA-e potpisnica i predstavnik Europske komisije u ime stranke EU-a.
   5.   Preporuke se prosljeđuju strankama kao dokumenti Zajedničkog razvojnog odbora i podnose Odboru za SGP na razmatranje.
   Članak 13.
   Javnost
   Ne odluči li se drukčije, sastanci Zajedničkog razvojnog odbora nisu javni.
   Članak 14.
   Jezici
   1.   Radni jezici Zajedničkog razvojnog odbora službeni su jezici zajednički strankama, tj. engleski i francuski.
   2.   Zajednički razvojni odbor temelji svoje rasprave i donosi preporuke na dokumentaciji i prijedlozima pripremljenima, ako je moguće, na oba jezika iz stavka 1. Preporuke se izdaju na oba jezika iz stavka 1.
   Članak 15.
   Troškovi
   1.   Svaka stranka snosi sve troškove koji nastanu zbog sudjelovanja te stranke na sastancima Zajedničkog carinskog odbora, i u pogledu izdataka u vezi s osobljem, putovanjem i dnevnicama, i u pogledu poštanskih i telekomunikacijskih troškova.
   2.   Troškove u vezi s organizacijom sastanaka i umnožavanjem dokumenata snosi stranka koja je domaćin sastanka.
   3.   Troškove u vezi s osiguravanjem usluga prevođenja na sastancima i prijevodom dokumenata snosi stranka koja je domaćin sastanka. Troškove u vezi s osiguravanjem usluga prevođenja i prijevodom dokumenata na ostale službene jezike Europske unije ili s tih jezika snosi stranka EU.
   Članak 16.
   Izvješćivanje
   Zajednički carinski odbor podnosi izvješća Odboru za SGP.
   Članak 17.
   Izmjene poslovnika
   Ovaj poslovnik može izmijeniti Odbor za SGP. Zajednički razvojni odbor može podnositi preporuke Odboru za SGP za promjene poslovnika.

      (1)  Madagaskar, Mauricijus, Sejšeli i Zimbabve


title: Odluka Komisije оd 17. veljače 2015. o izmjeni Odluke C(2013) 8915 o osnivanju Europskog istraživačkog vijeća

text:
               18.2.2015

               HR

               Službeni list Europske unije

               C 58/3

         ODLUKA KOMISIJE
   оd 17. veljače 2015.
   o izmjeni Odluke C(2013) 8915 o osnivanju Europskog istraživačkog vijeća
   (2015/C 58/04)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća 2013/743/EU od 3. prosinca 2013. o osnivanju Posebnog programa za provedbu Okvirnog programa za istraživanje i inovacije Obzor 2020. (2014. – 2020.) (1), a posebno njezin članak 7. stavak 1.,
   budući da:

               (1)

               Odlukom Komisije C(2013) 8915 od 12. prosinca 2013. Komisija je osnovala Europsko istraživačko vijeće (2) („ERC”) na razdoblje od 1. siječnja 2014. do 31. prosinca 2020. kao sredstvo za provedbu mjera u okviru dijela I. „Izvrsna znanost” koje su povezane s posebnim ciljem „Europsko istraživačko vijeće” („ERC”) iz članka 3. stavka 1. točke (a) Odluke 2013/743/EU.

               (2)

               Europsko istraživačko vijeće sastoji se od neovisnog Znanstvenog vijeća iz članka 7. Odluke 2013/743/EU i posebne provedbene strukture iz članka 8. Odluke 2013/743/EU.

               (3)

               Znanstveno vijeće sastoji se od predsjednika ERC-a („predsjednik ERC-a”) i 21 člana imenovanog na razdoblje utvrđeno u Prilogu I. Odluci C(2013) 8915.

               (4)

               Članovi Znanstvenog vijeća imenuju se na četverogodišnji mandat koji je moguće jednom produžiti (3). Potrebno ih je imenovati tako da se osigura neprekidan rad Znanstvenog vijeća.

               (5)

               Mandat devetero članova Znanstvenog vijeća istječe 31. prosinca 2014. te članstvo Znanstvenog vijeća treba obnoviti.

               (6)

               U skladu s člankom 7. stavkom 1. Odluke 2013/743/EU, članove Znanstvenog vijeća imenuje Komisija u skladu s neovisnim i transparentnim postupkom imenovanja dogovorenim sa Znanstvenim vijećem, a koji uključuje savjetovanje sa znanstvenom zajednicom i izvješćivanje Europskom parlamentu i Vijeću. U tu je svrhu osnovan stalni odbor za određivanje budućih članova Znanstvenog vijeća. Identifikacijski odbor iznio je Komisiji preporuke za zamjenu i ponovno imenovanje članova Znanstvenog vijeća, koje su prihvaćene.

               (7)

               U skladu s preporukama Identifikacijskog odbora ponovno su imenovana tri člana Znanstvenog vijeća te su imenovana tri nova člana. Preostala tri slobodna mjesta popunit će se što prije.

               (8)

               Odluku C(2013) 8915 trebalo bi stoga na odgovarajući način izmijeniti,

         ODLUČILA JE:
   Članak 1.
   Prilog I. Odluci C(2013) 8915 zamjenjuje se tekstom iz Priloga ovoj Odluci.
   Članak 2.
   Ova Odluka stupa na snagu 1. siječnja 2015.

      Sastavljeno u Bruxellesu 17. veljače 2015.

            Za Komisiju

         Carlos MOEDAS

            Član Komisije

      (1)  SL L 347, 20.12.2013., str. 965.

      (2)  SL C 373, 20.12.2013., str. 23.

      (3)  Članak 2. stavak 3. Odluke C(2013) 8915.

      PRILOG

            „PRILOG I.
            Članovi Znanstvenog vijeća

                        Ime i prezime te ustanova

                        Kraj mandata

                        Klaus BOCK, Danska nacionalna zaklada za istraživanja

                        31. prosinca 2016.

                        Nicholas CANNY, Irsko nacionalno sveučilište u Galwayu

                        31. prosinca 2015.

                        Sierd A.P.I. CLOETINGH, Sveučilište u Utrechtu

                        31. prosinca 2015.

                        Athene DONALD, Sveučilište u Cambridgeu

                        31. prosinca 2016.

                        Barbara ENSOLI, Instituto Superiore di Sanita, Rim

                        31. prosinca 2016.

                        Nuria Sebastian GALLES, Sveučilište Pompeu Fabra, Barcelona

                        31. prosinca 2016.

                        Reinhard GENZEL, Institut Max Planck za ekstraterestrijalnu fiziku

                        31. prosinca 2016.

                        Timothy HUNT, dobrotvorna organizacija za istraživanje raka Cancer Research UK, South Mimms

                        31. prosinca 2015.

                        Tomas JUNGWIRTH, Češka akademija znanosti

                        31. prosinca 2018.

                        Matthias KLEINER, Tehničko sveučilište u Dortmundu

                        31. prosinca 2016.

                        Eva KONDOROSI, Mađarska akademija znanosti

                        31. prosinca 2016.

                        Mart SAARMA, Sveučilište u Helsinkiju

                        31. prosinca 2016.

                        Nils Christian STENSETH, Sveučilište u Oslu

                        31. prosinca 2017.

                        Martin STOKHOF, Sveučilište u Amsterdamu

                        31. prosinca 2017.

                        Janet THORNTON, Europski institut za bioinformatiku (EMBL-EBI) Europski laboratorij za molekularnu biologiju

                        31. prosinca 2018.

                        Reinhilde VEUGELERS, Katoličko sveučilište u Leuvenu

                        31. prosinca 2016.

                        Michel WIEVIORKA, Centar za sociološku analizu i intervenciju, Pariz

                        31. prosinca 2017.

                        Fabio ZWIRNER, Sveučilište u Padovi

                        31. prosinca 2018.”


title: Odluka (EU) 2015/1814 Europskog parlamenta i Vijeća od 6. listopada 2015. o uspostavi i funkcioniranju rezerve za stabilnost tržišta za sustav trgovanja emisijama stakleničkih plinova Unije i o izmjeni Direktive 2003/87/EZ (Tekst značajan za EGP)

text:
               9.10.2015

               HR

               Službeni list Europske unije

               L 264/1

         ODLUKA (EU) 2015/1814 EUROPSKOG PARLAMENTA I VIJEĆA
   od 6. listopada 2015.
   o uspostavi i funkcioniranju rezerve za stabilnost tržišta za sustav trgovanja emisijama stakleničkih plinova Unije i o izmjeni Direktive 2003/87/EZ
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 192. stavak 1.,
   uzimajući u obzir prijedlog Europske komisije,
   nakon prosljeđivanja nacrta zakonodavnog akta nacionalnim parlamentima,
   uzimajući u obzir mišljenje Europskoga gospodarskog i socijalnog odbora (1),
   nakon savjetovanja s Odborom regija,
   u skladu s redovnim zakonodavnim postupkom (2),
   budući da:

               (1)

               Direktivom 2003/87/EZ Europskog parlamenta i Vijeća (3) uspostavlja se sustav trgovanja emisijskim jedinicama stakleničkih plinova u Uniji (ETS EU-a) kako bi se promicalo smanjenje emisija stakleničkih plinova na troškovno i ekonomski učinkovit način.

               (2)

               U skladu sa zaključcima Europskog vijeća od 23. i 24. listopada 2014. o okviru za klimatsku i energetsku politiku do 2030. djelotvoran reformirani ETS EU-a koji sadrži instrument za stabilizaciju tržišta bit će glavni europski instrument za ostvarenje cilja Unije na području smanjenja stakleničkih plinova.

               (3)

               Člankom 10. stavkom 5. Direktive 2003/87/EZ propisuje se da Komisija svake godine Europskom parlamentu i Vijeću podnosi izvješće o funkcioniranju europskog tržišta ugljika.

               (4)

               U izvješću Komisije upućenom Europskom parlamentu i Vijeću o stanju na europskom tržištu ugljika u 2012. utvrđeno je da su potrebne mjere za rješavanje strukturnih neravnoteža između ponude i potražnje. U procjeni učinka okvira klimatske i energetske politike za 2030. navedeno je da se očekuje nastavak te neravnoteže i da se to pitanje neće moći u dovoljnoj mjeri riješiti prilagodbom linearnog tijeka prema strožem cilju unutar navedenog okvira. Promjenom linearnog faktora samo se postupno mijenja količina emisijskih jedinica na razini EU-a (gornja granica ETS-a EU-a). U skladu s tim i višak bi se samo postupno smanjivao, a tržište bi moralo nastaviti funkcionirati više od jednog desetljeća s viškom emisijskih jedinica od oko 2 milijarde ili više, zbog čega bi ETS EU-a izgubio svoju ulogu poticanja ulaganja u cilju smanjenja emisija CO2 na troškovno učinkovit način i pokretanja inovacija s niskom razinom ugljika kojima se potiče gospodarski rast i otvaranje radnih mjesta.

               (5)

               Kako bi se riješio taj problem i povećala otpornost ETS-a EU-a na neravnoteže između ponude i potražnje te kako bi se ETS-u EU-a omogućilo funkcioniranje na uređenom tržištu, potrebno je 2018. uspostaviti rezervu za stabilnost tržišta („rezerva”) koja će biti operativna od 2019. Rezervom će se također poboljšati sinergija s drugim klimatskim i energetskim politikama. Kako bi se zadržao maksimalan stupanj predvidljivosti, potrebno je odrediti jasna pravila za stavljanje emisijskih jedinica u rezervu i njihovo oslobađanje iz nje. Rezerva bi trebala pokretati prilagodbe godišnjih količina emisijskih jedinica za prodaju na dražbi. Ako su ispunjeni uvjeti, potrebno je svake godine, počevši od 2019., od količine emisijskih jedinica za prodaju na dražbi oduzeti količinu emisijskih jedinica koja iznosi 12 % emisijskih jedinica u optjecaju, kako je navedeno u posljednjoj objavi ukupnog broja emisijskih jedinica koje je u optjecaj stavila Komisija, i staviti je u rezervu. Ako je relevantan ukupan broj emisijskih jedinica u optjecaju manji od 400 milijuna, trebalo bi u svakoj danoj godini osloboditi odgovarajući broj emisijskih jedinica iz rezerve za države članice u istom omjeru i istim redoslijedom kojim su stavljene u rezervu te ih dodati količini emisijskih jedinica za prodaju na dražbi.

               (6)

               U tu bi se svrhu Komisija i države članice, odmah nakon što Komisija do 15. svibnja u danoj godini objavi ukupan broj emisijskih jedinica u optjecaju, trebale pobrinuti da se kalendari dražbe zajedničke dražbovne platforme i, po potrebi, zasebnih dražbovnih platformi prilagođavaju uzimajući u obzir emisijske jedinice stavljene u rezervu ili oslobođene iz nje. Prilagodbu količine emisijskih jedinica koje se prodaju na dražbi trebalo bi provesti tijekom razdoblja od 12 mjeseci nakon promjene relevantnog kalendara dražbe. Uzimajući u obzir činjenicu da postupak dražbe mora teći nesmetano, po potrebi bi u Uredbi Komisije (EU) br. 1031/2010 (4) trebalo navesti daljnje pojedinosti o prilagodbi.

               (7)

               Pored uspostave rezerve potrebne su i odgovarajuće izmjene Direktive 2003/87/EZ kako bi se osigurala dosljednost i nesmetano funkcioniranje ETS-a EU-a. Provedba Direktive 2003/87/EZ osobito bi mogla dovesti do velikih količina emisijskih jedinica koje se prodaju na dražbi na kraju svakog razdoblja trgovanja, što može ugroziti stabilnost tržišta. Prema tome, kako bi se izbjeglo stanje neravnoteže između ponude i potražnje na tržištu krajem jednog i početkom sljedećeg razdoblja trgovanja koje bi moglo prouzročiti smetnje na tržištu, trebalo bi predvidjeti prodaju dijela svakog znatnog povećanja ponude na kraju jednog razdoblja trgovanja u prve dvije godine sljedećeg razdoblja. Kako bi se dodatno pojačala stabilnost europskog tržišta ugljika i izbjeglo umjetno povećanje ponude na kraju razdoblja trgovanja koje je počelo 2013., emisijske jedinice koje nisu dodijeljene postrojenjima u skladu s člankom 10.a stavkom 7. Direktive 2003/87/EZ te emisijske jedinice koje nisu dodijeljene postrojenjima zbog primjene članka 10.a stavaka 19. i 20. te Direktive („neraspoređene emisijske jedinice”) trebalo bi staviti u rezervu 2020. godine. Komisija bi trebala preispitati Direktivu 2003/87/EZ u pogledu tih neraspoređenih emisijskih jedinica i po potrebi podnijeti prijedlog Europskom parlamentu i Vijeću o mogućnostima za daljnje djelovanje.

               (8)

               Planirano ponovno uvođenje 300 milijuna emisijskih jedinica u 2019. i 600 milijuna emisijskih jedinica u 2020., kako je određeno u Uredbi Komisije (EU) br. 176/2014 (5), dovelo bi u pitanje svrhu rezerve kojom se žele riješiti strukturne neravnoteže između ponude i potražnje. Sukladno tome, 2019. i 2020. ne bi trebalo na dražbi prodavati tih 900 milijuna emisijskih jedinica, već bi ih trebalo staviti u rezervu.

               (9)

               Važno je ETS-om EU-a potaknuti rast uz nisku razinu ugljika i zaštititi konkurentnost gospodarskih djelatnosti Unije koje su izložene stvarnom riziku od izmještanja emisija ugljika. U gore navedenim zaključcima Europskog vijeća o okviru za klimatsku i energetsku politiku do 2030. dane su jasne smjernice o nastavku besplatne dodjele emisijskih jedinica i odredbama o izmještanju emisija ugljika nakon 2020. Prateći te strateške smjernice Komisija bi trebala preispitati Direktivu 2003/87/EZ, posebno njezin članak 10.a te u roku od šest mjeseci nakon donošenja ove Odluke podnijeti prijedlog za izmjenu te Direktive. Osim što bi prilikom preispitivanja trebalo težiti postizanju jednakih uvjeta na tržištu, također bi trebalo razmotriti primjenu usklađenih mjera kako bi se nadoknadili neizravni troškovi na razini Unije. Prilikom preispitivanja također bi trebalo razmotriti potrebu za iskorištavanjem do 50 milijuna neraspoređenih emisijskih jedinica do 2021. za dopunu postojećih sredstava za promicanje projekata iz članka 10.a stavka 8. te Direktive i inovativnih industrijskih projekata s niskim razinama emisije ugljika te projekata u svim državama članicama, uključujući male projekte.

               (10)

               Komisija bi trebala nadzirati funkcioniranje rezerve u kontekstu godišnjeg izvješća o tržištu ugljika. U tom bi izvješću trebalo razmotriti relevantne učinke na konkurentnost, posebno u industrijskom sektoru, uključujući u odnosu na pokazatelje BDP-a, zaposlenosti i ulaganja. Nadalje, Komisija bi u roku od tri godine nakon datuma početka rada rezerve te redovito nakon toga trebala preispitati funkcioniranje rezerve na temelju iskustva stečenog njezinom primjenom. Prilikom preispitivanja funkcioniranja rezerve trebalo bi osobito provjeriti jesu li pravila o stavljanju emisijskih jedinica u rezervu i njihovu oslobađanju prikladna za postizanje željenih ciljeva rješavanja strukturnih neravnoteža između ponude i potražnje. To bi preispitivanje moglo obuhvaćati analizu tržišne ravnoteže, uključujući sve relevantne čimbenike koji utječu na ponudu i potražnju, te analizu prikladnosti unaprijed definiranog raspona kojim se potiče prilagođavanje godišnjih količina emisijskih jedinica za prodaju na dražbi te postotak koji se primjenjuje na ukupan broj emisijskih jedinica u optjecaju. Ako analiza pokaže da raspon više nije primjeren s obzirom na promjene na tržištu i na nove informacije dostupne u trenutku preispitivanja, Komisija bi hitno trebala podnijeti prijedlog kako bi riješila takvu situaciju. Prilikom preispitivanja trebalo bi također istražiti učinak rezerve na rast, zaposlenost, industrijsku konkurentnost Unije i na rizik od izmještanja emisija ugljika. Preispitivanje funkcioniranja rezerve trebalo bi biti objektivno i njime bi se u obzir trebala uzeti potreba da se očuva regulatorna stabilnost i zajamči dugoročna predvidljivost prilikom prijelaza na ekonomiju s niskom razinom emisije ugljika.

               (11)

               S obzirom na to da ciljeve ove Odluke, osobito uspostavu rezerve za stabilnost tržišta te postizanje njezine operativnosti u Uniji ne mogu dostatno ostvariti države članice, nego se zbog njihova opsega i učinaka oni na bolji način mogu ostvariti na razini Unije, Unija može donijeti mjere u skladu s načelom supsidijarnosti utvrđenim u članku 5. Ugovora o Europskoj uniji. U skladu s načelom proporcionalnosti utvrđenim u tom članku, ova Odluka ne prelazi ono što je potrebno za ostvarivanje tih ciljeva.

               (12)

               Direktivu 2003/87/EZ stoga je potrebno na odgovarajući način izmijeniti,

         DONIJELI SU OVU ODLUKU:
   Članak 1.
   Rezerva za stabilnost tržišta
   1.   Godine 2018. uspostavlja se rezerva za stabilnost tržišta, a stavljanje emisijskih jedinica u rezervu počinje od 1. siječnja 2019.
   2.   Iznos od 900 milijuna emisijskih jedinica oduzetih od količine emisijskih jedinica za prodaju na dražbi tijekom razdoblja 2014.–2016., kako je određeno u Uredbi (EU) br. 176/2014 u skladu s člankom 10. stavkom 4. Direktive 2003/87/EZ, ne dodaje se količini koja se prodaje na dražbi 2019. i 2020., već se stavlja u rezervu.
   3.   Emisijske jedinice koje nisu dodijeljene postrojenjima u skladu s člankom 10.a stavkom 7. Direktive 2003/87/EZ i emisijske jedinice koje nisu dodijeljene postrojenjima zbog primjene članka 10.a stavaka 19. i 20. te Direktive stavljaju se u rezervu 2020. godine. Komisija preispituje Direktivu 2003/87/EZ u pogledu tih neraspoređenih emisijskih jedinica i po potrebi podnosi prijedlog Europskom parlamentu i Vijeću.
   4.   Komisija objavljuje ukupnu količinu emisijskih jedinica koje su u optjecaju svake godine do 15. svibnja sljedeće godine. Ukupan broj emisijskih jedinica u optjecaju u danoj godini jest ukupan broj emisijskih jedinica izdanih u razdoblju od 1. siječnja 2008., uključujući emisijske jedinice izdane u tom razdoblju u skladu s člankom 13. stavkom 2. Direktive 2003/87/EZ te prava na uporabu međunarodnih jedinica koja postrojenja imaju u okviru ETS-a EU-a u odnosu na emisije do 31. prosinca te dane godine, umanjen za ukupan broj tona potvrđenih emisija iz postrojenja u okviru ETS-a EU-a između 1. siječnja 2008. i 31. prosinca te iste dane godine, broj svih emisijskih jedinica poništenih u skladu s člankom 12. stavkom 4. Direktive 2003/87/EZ i broj emisijskih jedinica iz rezerve. Ne uzimaju se u obzir emisije tijekom trogodišnjeg razdoblja koje je počelo 2005. i završilo 2007. i jedinice izdane u vezi s tim emisijama. Prva objava uslijedit će do 15. svibnja 2017.
   5.   Svake se godine od količine emisijskih jedinica koje države članice prodaju na dražbi u skladu s člankom 10. stavkom 2. Direktive 2003/87/EZ oduzima i u rezervu stavlja količina emisijskih jedinica koja iznosi 12 % ukupnog broja emisijskih jedinica u optjecaju, kako je navedeno u posljednjoj objavi iz stavka 4. ovog članka, na razdoblje od 12 mjeseci počevši od 1. rujna te godine, osim ako bi broj emisijskih jedinica koje se stavljaju u rezervu bio manji od 100 milijuna. U prvoj godini operativnosti rezerve u rezervu se između 1. siječnja i 1. rujna te godine također stavlja 8 % (što predstavlja 1 % za svaki kalendarski mjesec), od ukupnog broja emisijskih jedinica u optjecaju kako je navedeno u posljednjoj objavi.
   Ne dovodeći u pitanje ukupan broj emisijskih jedinica koje se oduzimaju u skladu s ovim stavkom, do 31. prosinca 2025. emisijske jedinice iz članka 10. stavka 2. prvog podstavka točke (b) Direktive 2003/87/EZ ne uzimaju se u obzir za određivanje udjela kojim države članice doprinose ukupnom iznosu.
   6.   Ako je bilo koje godine ukupan broj emisijskih jedinica u optjecaju manji od 400 milijuna, iz rezerve se oslobađa 100 milijuna emisijskih jedinica i dodaje količini emisijskih jedinica koje države članice prodaju na dražbi u skladu s člankom 10. stavkom 2. Direktive 2003/87/EZ. Ako se u rezervi nalazi manje od 100 milijuna emisijskih jedinica, u skladu s ovim stavkom sve emisijske jedinice oslobađaju se iz rezerve.
   7.   Ako bilo koje godine stavak 6. ovog članka nije primjenjiv i ako su mjere donesene u skladu s člankom 29.a Direktive 2003/87/EZ, iz rezerve se oslobađa 100 milijuna emisijskih jedinica i dodaje količini emisijskih jedinica koje države članice prodaju na dražbi u skladu s člankom 10. stavkom 2. Direktive 2003/87/EZ. Ako se u rezervi nalazi manje od 100 milijuna emisijskih jedinica, u skladu s ovim stavkom sve emisijske jedinice oslobađaju se iz rezerve.
   8.   Kada se nakon objave ukupnog broja emisijskih jedinica u optjecaju postupa na temelju stavaka 5., 6. ili 7., u kalendarima dražbe uzimaju se u obzir emisijske jedinice koje su stavljene u rezervu ili se trebaju osloboditi iz nje. Emisijske jedinice stavljaju se u rezervu ili se oslobađaju iz nje tijekom razdoblja od 12 mjeseci. Ako se emisijske jedinice oslobađaju u skladu sa stavcima 6. i 7., neovisno o razdoblju tijekom kojeg dolazi do oslobađanja, pri oslobađanju se prate udjeli država članica koji su se primjenjivali u trenutku stavljanja emisijskih jedinica u rezervu i prati se redoslijed kojim su emisijske jedinice stavljane u rezervu.
   Članak 2.
   Izmjena Direktive 2003/87/EZ
   Direktiva 2003/87/EZ mijenja se kako slijedi:

               1.

               Članak 10. mijenja se kako slijedi:

                           (a)

                           stavak 1. zamjenjuje se sljedećim:
                           „1.   Od 2019. nadalje države članice prodaju na dražbi sve emisijske jedinice koje nisu besplatno raspodijeljene u skladu s člancima 10.a i 10.c i koje nisu stavljene u rezervu za stabilnost tržišta uspostavljenu Odlukom (EU) 2015/1814 Europskog parlamenta i Vijeća (6).

                              (6)  Odluka (EU) 2015/1814 Europskog parlamenta i Vijeća od 6. listopada 2015. o uspostavi i funkcioniranju rezerve za stabilnost tržišta za sustav trgovanja emisijama stakleničkih plinova Unije i o izmjeni Direktive 2003/87/EZ (SL L 264, 9.10.2015., str. 1.).”;"

                           (b)

                           sljedeći se stavak umeće nakon stavka 1.:
                           „1a.   Kada količina emisijskih jedinica koje će države članice prodavati na dražbi u posljednjoj godini svakog razdoblja iz članka 13. stavka 1. ove Direktive za više od 30 % premašuje očekivanu prosječnu količinu za prodaju na dražbi u prve dvije godine sljedećeg razdoblja prije primjene članka 1. stavka 5. Odluke (EU) 2015/1814, dvije trećine od razlike između količina oduzima se od količina za prodaju na dražbi u posljednjoj godini razdoblja i dodaje se u jednakim dijelovima količinama koje će države članice prodavati na dražbi u prve dvije godine sljedećeg razdoblja.”

               2.

               U članku 13. stavku 2. drugi podstavak zamjenjuje se kako slijedi:
               „Države članice osobama izdaju emisijske jedinice za tekuće razdoblje u zamjenu za emisijske jedinice koje te osobe imaju i koje su poništene u skladu s prvim podstavkom. Slično tome, emisijske jedinice koje se nalaze u rezervi za stabilnost tržišta i koje više ne vrijede zamjenjuju se emisijskim jedinicama koje vrijede za trenutačno razdoblje.”

         Članak 3.
   Preispitivanje
   Komisija nadzire funkcioniranje rezerve u kontekstu godišnjeg izvješća iz članka 10. stavka 5. Direktive 2003/87/EZ. To bi izvješće trebalo razmotriti relevantne učinke na konkurentnost, posebno u industrijskom sektoru, uključujući pokazatelje koji se odnose na BDP, zaposlenost i ulaganja. U roku od tri godine od datuma početka funkcioniranja rezerve i nakon toga svakih pet godina Komisija na temelju analize urednog funkcioniranja europskog tržišta ugljika preispituje rezervu i, ako je potrebno, podnosi prijedlog Europskom parlamentu i Vijeću. Tijekom svakog preispitivanja posebna se pozornost posvećuje postotku za utvrđivanje broja emisijskih jedinica koje će se staviti u rezervu u skladu s člankom 1. stavkom 5. kao i brojčanoj vrijednosti gornje granice ukupnog broja emisijskih jedinica u optjecaju i broju emisijskih jedinica koje će se osloboditi iz rezerve u skladu s člankom 1. stavkom 6. ili 7. ove Odluke. Komisija prilikom preispitivanja također istražuje učinak rezerve na rast, zaposlenost, industrijsku konkurentnost Unije i na rizik od izmještanja emisija ugljika.
   Članak 4.
   Prijelazna odredba
   Članak 10. stavak 1. Direktive 2003/87/EZ kako je izmijenjena Direktivom 2009/29/EZ Europskog parlamenta i Vijeća (7) nastavlja se primjenjivati do 31. prosinca 2018.
   Članak 5.
   Stupanje na snagu
   Ova Odluka stupa na snagu dvadesetog dana od dana objave u Službenom listu Europske unije.

      Sastavljeno u Strasbourgu 6. listopada 2015.

            Za Europski parlament

            Predsjednik

         M. SCHULZ

            Za Vijeće

            Predsjednik

         N. SCHMIT

      (1)  SL C 424, 26.11.2014., str. 46.

      (2)  Stajalište Europskog parlamenta od 8. srpnja 2015. (još nije objavljeno u Službenom listu) i Odluka Vijeća od 18. rujna 2015.

      (3)  Direktiva 2003/87/EZ Europskog parlamenta i Vijeća od 13. listopada 2003. o uspostavi sustava trgovanja emisijskim jedinicama stakleničkih plinova unutar Zajednice i o izmjeni Direktive Vijeća 96/61/EZ (SL L 275, 25.10.2003., str. 32.).

      (4)  Uredba Komisije (EU) br. 1031/2010 od 12. studenoga 2010. o rasporedu, upravljanju i drugim aspektima dražbi emisijskih jedinica stakleničkih plinova prema Direktivi 2003/87/EZ Europskog parlamenta i Vijeća o uspostavi sustava trgovanja emisijskim jedinicama stakleničkih plinova unutar Zajednice (SL L 302, 18.11.2010., str. 1.).

      (5)  Uredba Komisije (EU) br. 176/2014 оd 25. veljače 2014. o izmjeni Uredbe (EU) br. 1031/2010, posebno radi utvrđivanja količina emisijskih jedinica stakleničkih plinova za prodaju na dražbi u razdoblju 2013.–2020. (SL L 56, 26.2.2014., str. 11.).

      (7)  Direktiva 2009/29/EZ Europskog parlamenta i Vijeća od 23. travnja 2009. o izmjeni Direktive 2003/87/EZ u svrhu poboljšanja i proširenja sustava Zajednice za trgovanje emisijskim jedinicama stakleničkih plinova (SL L 140, 5.6.2009., str. 63.).


title: Odluka Komisije (EU) 2016/547 оd 7. travnja 2016. o odobravanju, u ime Europske unije, izmjene Protokola između Europske unije i Kraljevine Maroka o utvrđivanju ribolovnih mogućnosti i financijskog doprinosa predviđenih u Sporazumu o partnerstvu u ribarstvu između Europske zajednice i Kraljevine Maroka

text:
               8.4.2016

               HR

               Službeni list Europske unije

               L 94/14

         ODLUKA KOMISIJE (EU) 2016/547
   оd 7. travnja 2016.
   o odobravanju, u ime Europske unije, izmjene Protokola između Europske unije i Kraljevine Maroka o utvrđivanju ribolovnih mogućnosti i financijskog doprinosa predviđenih u Sporazumu o partnerstvu u ribarstvu između Europske zajednice i Kraljevine Maroka
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća 2013/785/EU оd 16. prosinca 2013. o sklapanju, u ime Europske unije, Protokola između Europske unije i Kraljevine Maroka o utvrđivanju ribolovnih mogućnosti i financijskog doprinosa predviđenih u Sporazumu o partnerstvu u ribarstvu između Europske unije i Kraljevine Maroka (1), a posebno njezin članak 3.,
   budući da:

               (1)

               Člankom 10. Sporazuma o partnerstvu u ribarstvu između Europske zajednice i Kraljevine Maroka (2), dalje u tekstu: „Sporazum”, odobrenog Uredbom Vijeća (EZ) br. 764/2006 (3), osnovan je Zajednički odbor nadležan za praćenje provedbe navedenog Sporazuma, a posebno za nadgledanje njegove provedbe, tumačenja i neometanog provođenja. Člankom 5. Protokola između Europske unije i Kraljevine Maroka o utvrđivanju ribolovnih mogućnosti i financijskog doprinosa predviđenih u Sporazumu o partnerstvu u ribarstvu između Europske unije i Kraljevine Maroka, dalje u tekstu: „Protokol”, odobrenog Odlukom 2013/785/EU, Zajednički odbor ovlašćuje se za donošenje izmjena Protokola.

               (2)

               Sastanak Zajedničkog odbora u Bruxellesu bio je predviđen od 14. do 16. listopada 2015. radi donošenja izmjena u pogledu određenih tehničkih mjera koje su potrebne za primjenu Protokola, tj. u pogledu raspodjele broja i tonaže plovila za ribolov parangalima s odobrenjem za ribolov u kategoriji „pridneni ribolov”, s obzirom na to da je za tu potkategoriju utvrđena nedovoljna iskorištenost, te sastava ulova u kategoriji „gospodarski pelagični ribolov” kako bi se omogućio nastavak ribolovnih aktivnosti u okviru te kategorije.

               (3)

               Komisija je prije predmetnog sastanka Zajedničkog odbora Vijeću dostavila pripremni dokument koji sadržava pojedinosti o predviđenom stajalištu Unije.

               (4)

               Vijeće je odobrilo predviđeno stajalište Unije u skladu s točkom 3. Priloga Odluci 2013/785/EU.

               (5)

               Mjere koje se odnose na raspodjelu broja i tonaže plovila za ribolov parangalima unesene su u zapisnik navedenog sastanka Zajedničkog odbora, a one koje se odnose na sastav ulova u kategoriji „gospodarski pelagični ribolov” potvrdilo je Ministarstvo poljoprivrede i morskog ribolova Maroka dopisom br. 510/11 od 13. studenoga 2015.

               (6)

               Povećanje stope ulova skupine vrsta srdela/velika srdela nadoknađuje se istovjetnim smanjenjem stope ulova skupine vrsta šnjur/skuša/inćun, pri čemu udio usputnog ulova ostaje nepromijenjen.

               (7)

               Te bi promjene trebalo odobriti u ime Europske unije.

               (8)

               Potrebno je predvidjeti retroaktivnu primjenu tih mjera od 13. studenoga 2015.,

         DONIJELA JE OVU ODLUKU:
   Članak 1.
   Izmjene tehničkih specifikacija br. 4 i 6 Protokola između Europske unije i Kraljevine Maroka o utvrđivanju ribolovnih mogućnosti i financijskog doprinosa predviđenih u Sporazumu o partnerstvu u ribarstvu između Europske zajednice i Kraljevine Maroka koje je donio Zajednički odbor osnovan člankom 10. navedenog Sporazuma, a koje proizlaze iz isječka zapisnika i isječka dopisa br. 510/11 iz priloga I. i II. ovoj Odluci, odobravaju se u ime Unije.
   Članak 2.
   Ova Odluka stupa na snagu na dan objave u Službenom listu Europske unije.
   Primjenjuje se od 13. studenoga 2015.

      Sastavljeno u Bruxellesu 7. travnja 2016.

            Za Komisiju

            Predsjednik

         Jean-Claude JUNCKER

      (1)  SL L 349, 21.12.2013., str. 1.

      (2)  SL L 141, 29.5.2006., str. 4.

      (3)  Uredba Vijeća (EZ) br. 764/2006 od 22. svibnja 2006. o sklapanju Sporazuma o partnerstvu u ribarstvu između Europske zajednice i Kraljevine Maroka (SL L 141, 29.5.2006., str. 1.).

      PRILOG I.

         Isječak zapisnika sa sastanka Zajedničkog odbora osnovanog Sporazumom o partnerstvu u ribarstvu između Europske zajednice i Kraljevine Maroka koji se održao od 14. do 16. listopada 2015.

      Nakon utvrđivanja nedovoljne iskorištenosti za potkategoriju plovila za ribolov parangalima i nakon zahtjeva Europske unije za reviziju dopuštene tonaže marokanska strana predložila je, poštujući gornju granicu ukupnog kapaciteta segmenta plovila za ribolov parangalima iz kategorije 4., sljedeću novu raspodjelu broja i tonaže plovila s odobrenjem za ribolov: 5 plovila za ribolov parangalima s tonažom od najviše 150 BT i 4 plovila za ribolov parangalima s tonažom od najviše 200 BT. Marokanska strana i dalje će analizirati taj zahtjev u okviru utvrđene ukupne gornje granice, a analizirat će i zahtjeve za povlastice za ribolov brodova čija tonaža iznosi više od 200 BT.

      PRILOG II.

         Isječak dopisa br. 510/11 Ministarstva poljoprivrede i morskog ribolova Maroka od 13. studenoga 2015.

      Nakon zahtjeva iznesenog tijekom drugog sastanka Zajedničkog odbora održanog u Bruxellesu od 14. do 16. listopada 2015. za reviziju određenih tehničkih uvjeta iskorištavanja malih pelagičnih vrsta koji se odnose na kategoriju 6, obavješćujemo vas da u svojem znanstvenom mišljenju INRH (Institut National de Recherche Halieutique) preporučuje povećanje stope ulova skupine vrsta srdela/velika srdela na 37 % dodijeljene kvote i zadržavanje na toj razini kako bi se izbjeglo prekomjerno iskorištavanje stoka.


title: Odluka Vijeća od 20. travnja 2015. o imenovanju, u Upravni odbor Europske agencije za sigurnost i zdravlje na radu, člana za Sloveniju i zamjenika člana za Švedsku

text:
               22.4.2015

               HR

               Službeni list Europske unije

               C 130/2

         ODLUKA VIJEĆA
   od 20. travnja 2015.
   o imenovanju, u Upravni odbor Europske agencije za sigurnost i zdravlje na radu, člana za Sloveniju i zamjenika člana za Švedsku
   (2015/C 130/03)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 2062/94 od 18. srpnja 1994. o osnivanju Europske agencije za sigurnost i zdravlje na radu (1), a posebno njezin članak 8.,
   uzimajući u obzir popise kandidata koje su Vijeću podnijele vlade država članica te organizacije zaposlenika i poslodavaca,
   uzimajući u obzir popise članova i zamjenika članova Savjetodavnog odbora za sigurnost i zdravlje na radu,
   budući da:

               (1)

               Vijeće je odlukama od 2. prosinca 2013. (2), od 12. lipnja 2014. (3), od 18. studenoga 2014. (4) i od 15. prosinca 2014. (5) imenovalo članove i zamjenike članova Upravnog odbora Europske agencije za sigurnost i zdravlje na radu za razdoblje koje završava 7. studenoga 2016.

               (2)

               Organizacija zaposlenika Europska konfederacija sindikata (ETUC) podnijela je prijedloge za imenovanja za dva mjesta koja treba popuniti,

         DONIJELO JE OVU ODLUKU:
   Članak 1.
   Članom i zamjenikom člana Upravnog odbora Europske agencije za sigurnost i zdravlje na radu za razdoblje koje završava 7. studenoga 2016. imenuju se:
   II.   PREDSTAVNICI ORGANIZACIJA ZAPOSLENIKA

               Zemlja

               Član

               Zamjenik člana

               Slovenija

               gđa Lučka BÖHM

               Švedska

               gđa Karin FRISTEDT

         Članak 2.
   Članove i zamjenike članova koji još nisu predloženi za imenovanje Vijeće imenuje naknadno.
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 20. travnja 2015.

            Za Vijeće

            Predsjednik

         Jānis DŪKLAVS

      (1)  SL L 216, 20.8.1994., str. 1.

      (2)  Odluka Vijeća od 2. prosinca 2013. o imenovanju članova i zamjenika članova Upravnog odbora Europske agencije za sigurnost i zdravlje na radu (SL C 360, 10.12.2013., str. 8.).

      (3)  Odluka Vijeća od 12. lipnja 2014. o imenovanju članova i zamjenika članova Upravnog odbora Europske agencije za sigurnost i zdravlje na radu za Litvu i Maltu (SL C 182, 14.6.2014., str. 14.); Odluka Vijeća od 12. lipnja 2014. o imenovanju članova i zamjenika članova Upravnog odbora Europske agencije za sigurnost i zdravlje na radu za Francusku (SL C 186, 18.6.2014., str. 5.).

      (4)  Odluka Vijeća od 18. studenoga 2014. o imenovanju člana i zamjenika člana Upravnog odbora Europske agencije za sigurnost i zdravlje na radu za Latviju (SL C 420, 22.11.2014., str. 6.).

      (5)  Odluka Vijeća od 15. prosinca 2014. o imenovanju člana Upravnog odbora Europske agencije za sigurnost i zdravlje na radu za Njemačku (SL C 453, 17.12.2014., str. 2.).


title: 2013/490/EU, Euratom: Odluka Vijeća i Komisije od 22. srpnja 2013. o sklapanju Sporazuma o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane

text:
               18.10.2013

               HR

               Službeni list Europske unije

               L 278/14

      ODLUKA VIJEĆA I KOMISIJE

   od 22. srpnja 2013.
   o sklapanju Sporazuma o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane
   (2013/490/EU, Euratom)
   VIJEĆE EUROPSKE UNIJE I EUROPSKA KOMISIJA,
   uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 6. točkom (a) i stavkom 8.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 101. drugi stavak,
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   uzimajući u obzir odobrenje Vijeća dano na temelju članka 101. Ugovora o osnivanju Europske zajednice za atomsku energiju,
   budući da:

               (1)

               Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane (dalje u tekstu „Sporazum”) potpisan je u ime Europske zajednice u Luxembourgu 29. travnja 2008., podložno njegovu kasnijem zaključivanju.

               (2)

               Trgovinske odredbe sadržane u Sporazumu od iznimne su naravi, povezane s politikom koja se provodi u okviru procesa stabilizacije i pridruživanja i za Europsku uniju neće predstavljati presedan u trgovinskoj politici Unije u odnosu na treće zemlje, osim u odnosu na zemlje zapadnog Balkana.

               (3)

               Kao posljedica stupanja na snagu Ugovora iz Lisabona 1. prosinca 2009., Europska unija zamijenila je i naslijedila Europsku zajednicu.

               (4)

               Sporazum treba odobriti,

         DONIJELI SU OVU ODLUKU:
   Članak 1.
   Sporazum o stabilizaciji i pridruživanju između Europskih zajednica i njezinih država članica, s jedne strane, i Republike Srbije, s druge strane, prilozi i protokoli priloženi tom Sporazumu, kao i zajedničke izjave i izjava Zajednice priložene Završnom aktu ovime se odobravaju u ime Europske unije i Europske zajednice za atomsku energiju.
   Tekst Sporazuma priložen je ovoj Odluci.
   Članak 2.
   Predsjednik Vijeća, u ime Unije, daje sljedeću obavijest:

      „Kao posljedica stupanja na snagu Lisabonskog ugovora 1. prosinca 2009., Europska unija zamijenila je i naslijedila Europsku zajednicu i od tog datuma ostvaruje sva prava i preuzima sve obveze Europske zajednice. Stoga se upućivanja na ‚Europsku zajednicu’ u tekstu Sporazuma smatraju, gdje je to primjereno, upućivanjima na ‚Europsku uniju’.”

   Članak 3.
   1.   Stajalište koje trebaju zauzeti Unija ili Europska zajednica za atomsku energiju u Vijeću za stabilizaciju i pridruživanje te u Odboru za stabilizaciju i pridruživanje, kada potonjeg Vijeće za stabilizaciju i pridruživanje ovlasti za djelovanje, određuje Vijeće, na prijedlog Komisije ili, prema potrebi, Komisija, u skladu s odgovarajućim odredbama Ugovorâ.
   2.   Predsjednik Vijeća, u skladu s člankom 120. Sporazuma, predsjeda Vijećem za stabilizaciju i pridruživanje. Predstavnik Komisije predsjedava Odborom za stabilizaciju i pridruživanje, u skladu s njegovim poslovnikom.
   3.   Odluku o objavi odluka Vijeća za stabilizaciju i pridruživanje i Odbora za stabilizaciju i pridruživanje u Službenom listu Europske unije donosi, za svaki slučaj posebno, Vijeće ili Komisija, u skladu s odgovarajućim odredbama Ugovorâ.
   Članak 4.
   Predsjednika Vijeća ovlašćuje se da imenuje imenovati osobu(-e) ovlaštenu(-e) da u ime Europske unije položi(-e) akt o odobrenju predviđen u članku 138. Sporazuma. Predsjednik Komisije navedeni akt o odobrenju polaže u ime Europske zajednice za atomsku energiju.
   Članak 5.
   Ova Odluka stupa na snagu na dan donošenja.

      Sastavljeno u Bruxellesu 22. srpnja 2013.

            Za Vijeće

            Predsjednica

         C. ASHTON

            Za Komisiju, u ime predsjednika,

         C. MALMSTRÖM

            Članica Komisije

         SPORAZUM O STABILIZACIJI I PRIDRUŽIVANJU

      između Europskih zajednica i njihovih država članica, s jedne strane, i Republike Srbije, s druge strane
      Ovaj će dokument biti objavljen u posebnom izdanju Službenog lista Europske unije na hrvatskom jeziku ako zadovolji potrebne uvjete.


title: Odluka Vijeća od 22. rujna 2011. o potpisivanju, u ime Unije, Sporazuma između Europske unije i Australije o obradi i prijenosu podataka o imenima putnika (PNR) od strane zračnih prijevoznika prema carinskoj i graničnoj službi Australije

text:
               07/Sv. 23

               HR

               Službeni list Europske unije

               143

         32012D0380

               L 186/2

               SLUŽBENI LIST EUROPSKE UNIJE

         ODLUKA VIJEĆA
   od 22. rujna 2011.
   o potpisivanju, u ime Unije, Sporazuma između Europske unije i Australije o obradi i prijenosu podataka o imenima putnika (PNR) od strane zračnih prijevoznika prema carinskoj i graničnoj službi Australije
   (2012/380/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 82. stavak 1. točku (d) i članak 87. stavak 2. točku (a), u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Vijeće je Odlukom od 2. prosinca 2010. ovlastilo Komisiju da u ime Unije pregovara s Australijom o prijenosu i upotrebi podataka o imenima putnika (PNR) radi prevencije i borbe protiv terorizma i drugih oblika teškog nadnacionalnog kriminala.

               (2)

               Sporazum između Europske unije i Australije o obradi i prijenosu podataka o imenima putnika (PNR) od strane zračnih prijevoznika prema carinskoj i graničnoj službi Australije (Sporazum) je dogovoren. Pregovori su uspješno zaključeni parafiranjem Sporazuma.

               (3)

               Sporazum bi trebalo potpisati podložno njegovom kasnijem sklapanju te bi trebalo odobriti Izjavu iz Završnog akta Sporazuma.

               (4)

               Sporazum poštuje temeljna prava i načela Povelje o temeljnim pravima Europske unije (Povelja), posebno pravo poštovanja privatnog i obiteljskog života iz članka 7. Povelje, pravo na zaštitu osobnih podataka iz članka 8. Povelje te pravo na učinkoviti pravni lijek i na pravično suđenje iz članka 47. Povelje. Sporazum bi trebalo primijeniti u skladu s tim pravima i načelima.

               (5)

               U skladu s člankom 3. Protokola o stajalištu Ujedinjene Kraljevine i Irske s obzirom na područje slobode, sigurnosti i pravde, koji je priložen Ugovoru o Europskoj uniji i Ugovoru o funkcioniranju Europske unije, te države članice izrazile su želju da sudjeluju u usvajanju i primjeni ove Odluke.

               (6)

               U skladu s člancima 1. i 2. Protokola o stajalištu Danske, koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u usvajanju ove Odluke te ju Sporazum ne obvezuje niti podliježe njegovoj primjeni,

         DONIJELO JE OVU ODLUKU:
   Članak 1.
   Ovime se, u ime Unije, dopušta potpisivanje Sporazuma između Europske unije i Australije o obradi i prijenosu podataka o imenima putnika (PNR) od strane zračnih prijevoznika prema carinskoj i graničnoj službi Australije (Sporazum), podložno njegovom sklapanju (1).
   Članak 2.
   Ovime se, u ime Unije, odobrava Izjava iz Završnog akta Sporazuma.
   Članak 3.
   Ovime se Predsjednik Vijeća ovlašćuje da odredi osobe opunomoćene za potpisivanje Sporazuma u ime Unije.
   Članak 4.
   Ova Odluka stupa na snagu na dan usvajanja.

      Sastavljeno u Bruxellesu 22. rujna 2011.

            Za Vijeće

            Predsjednik

         J. MILLER

      (1)  Tekst Sporazuma biti će objavljen s Odlukom o njegovom sklapanju.


title: 2006/527/EZ: Odluka Komisije od 27. srpnja 2006. o financiranju studija, procjena utjecaja i procjena u područjima sigurnosti hrane, zdravlja i dobrobiti životinja i zootehnike

text:
               03/Sv. 51

               HR

               Službeni list Europske unije

               117

         32006D0527

               L 208/37

               SLUŽBENI LIST EUROPSKE UNIJE

         ODLUKA KOMISIJE
   od 27. srpnja 2006.
   o financiranju studija, procjena utjecaja i procjena u područjima sigurnosti hrane, zdravlja i dobrobiti životinja i zootehnike
   (2006/527/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 90/424/EEZ od 26. lipnja 1990. o troškovima u području veterinarstva (1), a posebno njezin članak 20.,
   budući da:

               (1)

               Na temelju Odluke 90/424/EEZ, Zajednica treba poduzeti ili pomagati državama članicama pri poduzimanju tehničkih i znanstvenih mjera potrebnih za razvoj veterinarskog zakonodavstva Zajednice i za razvoj veterinarskog obrazovanja ili obuke.

               (2)

               Studije, procjene utjecaja, kao i sustavne i pravovremene procjene njezinih programa troškova trajni su prioritet za Europsku komisiju kao sredstva polaganja računa za upravljanje dodijeljenim sredstvima i kao sredstva promicanja kulture učenja na uzajamnoj razmjeni iskustava, posebno u kontekstu učinkovitog upravljanja.

               (3)

               S ciljem ispunjenja tih zadataka, tijekom posljednjeg tromjesečja 2004. raspisan je javni natječaj za okvirni ugovor za procjene, kojim bi se obuhvatili sektori politike sigurnosti hrane, zdravlja i dobrobiti životinja te zootehnike.

               (4)

               Okvirni ugovor zaključen je 18. lipnja 2005. za razdoblje od 24 mjeseca. Taj okvirni ugovor već daje odgovarajuće podatke na temelju kojih se u Zajednici donose odluke.

               (5)

               Svi pojedinačni zadaci podložni su posebnim sporazumima. Te sporazume sklapa Komisija i odabrani dobavljač kako je određeno u okvirnom ugovoru.

               (6)

               Mjera predviđena ovom Odlukom u skladu je s mišljenjem Stalnog veterinarskog odbora za prehrambeni lanac i zdravlje životinja,

         ODLUČILA JE:
   Jedini članak
   Radnje opisane u Prilogu ovoj Odluci odobravaju se s ciljem njihovog financiranja.

      Sastavljeno u Bruxellesu 27. srpnja 2006.

            Za Komisiju

         Markos KYPRIANOU

            Član Komisije

      (1)  SL L 224, 18.8.1990., str. 19. Odluka kako je zadnje izmijenjena Odlukom 2006/53/EZ (SL L 29, 2.2.2006., str. 37.).

      PRILOG

         Sektor:

      Sigurnost hrane, zdravlje i dobrobit životinja i zootehnika

         Pravna osnova:

      Odluka 90/424/EEZ o troškovima u području veterine.

         Zadaci:

                  —

                  Različite vrste studija i druge usluge kojima se podupire izrada i priprema prijedloga Zajednice

                  —

                     Ex ante procjene/vrednovanje učinaka

                  —

                  Privremene i ex post procjene

            Studije i druge usluge kojima se podupire izrada i priprema buduće politike EU-a u pogledu zdravlja životinja (2007. - 2013.) postavljene su kao primarni cilj u Strategiji godišnjeg planiranja Komisije iz 2007. O programiranju tih studija odlučivat će se prema zaključku i preporuci tekuće pocjene politike zdravlja životinja u Zajednici.

         Proračunska sredstva za 2006.:

      17 04 02 – Ostale mjere u području veterine, dobrobiti životinja i javnog zdravlja: 900 000 EUR.

         Proračun:

      900 000 EUR za drugu godinu okvirnog ugovora

         Broj predviđenih posebnih akcija:

      Otprilike šest
      Sve se akcije provode prema zajedničkim pravilima javne nabave: u ovom slučaju primjenom postojećeg okvirnog ugovora.


title: 76/431/EEZ: Odluka Komisije od 21. travnja 1976. o osnivanju Odbora za gospodarenje otpadom

text:
               15/Sv. 32

               HR

               Službeni list Europske unije

               3

         31976D0431

               L 115/73

               SLUŽBENI LIST EUROPSKE UNIJE

         ODLUKA KOMISIJE
   od 21. travnja 1976.
   o osnivanju Odbora za gospodarenje otpadom
   (76/431/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   budući da Akcijski program Europske zajednice na području zaštite okoliša (1) naglašava potrebu za stvaranjem zajedničke politike Zajednice u području proizvodnog i komunalnog otpada;
   budući da je potrebno obratiti posebnu pažnju zaštiti prirodnih resursa ustrajnim nastojanjima stvaranja što manje otpada te pogotovo poduzimanjem mjera za olakšavanje recikliranja i ponovne uporabe otpada;
   budući da je, u svojoj Rezoluciji o energiji i okolišu (2) od 3. ožujka 1975., Vijeće naglasilo kako je vrlo važno promicati recikliranje i ponovnu uporabu otpadnih materijala u svrhu očuvanja energije;
   budući da Komisija treba mišljenja visokokvalificiranih osoba u području gospodarenja otpadom,
   ODLUČILA JE:
   Članak 1.
   Unutar Vijeća osniva se Odbor za gospodarenje otpadom (dalje u tekstu: „odbor”).
   Članak 2.
   Zadaća je odbora da Komisiji daje svoja mišljenja, bilo na zahtjev Komisije bilo na vlastitu inicijativu, o svim pitanjima koja se odnose na:

               (a)

               oblikovanje politike gospodarenja otpadom, uzimajući u obzir potrebu da se osigura najbolje moguće iskorištavanje resursa te sigurno i učinkovito zbrinjavanje otpada;

               (b)

               različite tehničke, gospodarske, administrativne i pravne mjere koje bi mogle spriječiti proizvodnju otpada ili osigurati njegovu ponovnu uporabu, recikliranje ili zbrinjavanje;

               (c)

               provedbu Direktiva o gospodarenju otpadom te na izradu novih prijedloga za Direktive u tom području.

         Članak 3.
   1.   Odbor se sastoji od 20 članova.
   2.   Mjesta u odboru raspoređuju se kako slijedi:

               dva mjesta Komisiji,

               po dva mjesta svakoj državi članici.

         Članak 4.
   Članove odbora imenuje Komisija. Za svako prazno mjesto za članstvo predviđeno za države članice, Komisija, nakon savjetovanja s dotičnim državama članicama, imenuje članove iz redova vrhunskih stručnjaka te države, kompetentnih u poljima iz članka 2.
   Članak 5.
   Mandat članova odbora traje tri godine. Njihova se imenovanja mogu obnoviti. Nakon isteka te tri godine, članovi odbora ostaju na svom mjestu sve dok im se ne nađe zamjena ili dok im se imenovanje ne obnovi.
   Mandat može završiti i prije isteka tri godine, ostavkom ili smrću.
   U tom slučaju, takvog člana do isteka mandata mijenja osoba imenovana prema pravilima iz članka 4.
   Za svoj rad u odboru članovi ne dobivaju naknadu.
   Članak 6.
   Komisija objavljuje popis članova odbora, u informativne svrhe, u Službenom listu Europskih zajednica.
   Članak 7.
   Odborom predsjedava predstavnik Komisije.
   Članak 8.
   Predsjednik može pozvati svaku osobu s posebnim kvalifikacijama u svakom području s dnevnog reda da se kao stručnjak uključi u rasprave odbora ili radnih skupina iz članka 9.
   Stručnjaci sudjeluju u raspravi samo o onim pitanjima zbog kojih su pozvani.
   Članak 9.
   Odbor može formirati radne skupine.
   Članak 10.
   1.   Odbor i radne skupine saziva predsjednik odbora, a sastaju se u sjedištu Komisije.
   2.   Predstavnici dotičnih odjela Komisije sudjeluju u sastancima odbora i njegovih radnih skupina.
   3.   Obavljanje tajničkih poslova za odbor i njegove radne skupine osigurava Komisija.
   Članak 11.
   Na raspravama odbora se ne glasuje.
   Kada traži mišljenje odbora Komisija može postaviti rok unutar kojeg se ta mišljenja moraju dostaviti.
   Članak 12.
   Ako ih predsjednik odbora obavijesti da je zatraženo mišljenje ili pitanje o kojem se raspravlja povjerljive prirode, članovi odbora obvezni su čuvati tajnu o dotičnim podacima, za koje su saznali kroz rad odbora ili njegovih radnih skupina, ne dovodeći u pitanje odredbe članka 214. Ugovora.
   U takvim slučajevima, sastancima smiju prisustvovati samo članovi odbora i predstavnici dotičnih odjela Komisije.
   Članak 13.
   Ova se Odluka stupa na snagu 1. svibnja 1976.

      Sastavljeno u Bruxellesu 21. travnja 1976.

            Za Komisiju

         Carlo SCARASCIA MUGNOZZA

            Potpredsjednik

      (1)  SL C 112, 20.12.1973., str. 28.

      (2)  SL C 168, 25.7.1975., str. 2.


title: 2003/915/EZ: Odluka Vijeća od 22. prosinca 2003. o privremenoj primjeni bilateralnog Sporazuma između Europske zajednice i Republike Bjelarus o trgovini tekstilnim proizvodima

text:
               11/Sv. 114

               HR

               Službeni list Europske unije

               249

         32003D0915

               L 345/150

               SLUŽBENI LIST EUROPSKE UNIJE

         ODLUKA VIJEĆA
   od 22. prosinca 2003.
   o privremenoj primjeni bilateralnog Sporazuma između Europske zajednice i Republike Bjelarus o trgovini tekstilnim proizvodima
   (2003/915/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a naročito njegov članak 133. u vezi s člankom 3. stavkom 2. prvom rečenicom istog Sporazuma,
   uzimajući u obzir prijedlog Komisije,
   budući da:

               (1)

               Komisija je u ime Zajednice dogovorila bilateralni sporazum s ciljem produljujenja na još jednu godinu postojećeg bilateralnog sporazuma kao i protokola o trgovini tekstilnim proizvodima s Republikom Bjelarus, uz prilagođena količinska ograničenja kojima se uzimaju u obzir godišnje stope rasta, kao i proširenje Europske unije.

               (2)

               Podliježući mogućem kasnijem zaključivanju, trebalo bi u ime Zajednice potpisati bilateralni Sporazum.

               (3)

               Bilateralni sporazum treba primjenjivati na privremeno od 1. siječnja 2004. do okončanja postupaka potrebnih za njihovo zaključivanje, pod uvjetom uzajamne privremene primjene od strane Republike Bjelarus,

         ODLUČILO JE:
   Članak 1.
   Podliježući mogućem kasnijem zaključivanju, ovime se predsjednik Vijeća ovlašćuje da odredi osobe koje će biti ovlaštene u ime Europske zajednice potpisati Sporazum u obliku razmjene pisama između Europske zajednice i Republike Bjelarus o izmjeni Sporazuma između Europske zajednice i Republike Bjelarus o trgovini tekstilnim proizvodima koji je parafiran u Bruxellesu 1. travnja 1993., a posljednji puta je izmijenjen Sporazumom u obliku razmjene pisama koji je parafiran 11. studenoga 1999. („bilateralni Sporazum”).
   Članak 2.
   Bilateralni se sporazum primjenjuje na privremenoj osnovi do njegova formalnog zaključivanja i pod uvjetom uzajamne privremene primjene od bilateralnog Sporazuma od strane Republike Bjelarus (1) od 1. siječnja 2002.
   Tekst bilateralnog Sporazuma priložen je ovoj Odluci.
   Članak 3.
   1.   U slučaju da Bjelarus ne ispuni svoje obveze iz stavka 2.5 bilateralnog Sporazuma, kvota za godinu 2004. umanjit će se na razine koje su se primjenjivale u 2003. godini.
   2.   Odluka o provedbi stavka 1. donosi se u skladu s postupcima o kojima je riječ u članku 17. Uredbe Vijeća (EEZ) br. 3030/93 od 12. listopada 1993. o zajedničkim pravilima uvoza nekih tekstilnih proizvoda iz trećih zemalja (2).
   Članak 4.
   Ova se Odluka objavljuje u Službenom listu Europske unije.
   Ova Odluka proizvodi pravne učinke na dan njezina objavljivanja u Službenom listu Europske unije.

      Sastavljeno u Bruxellesu 22. prosinca 2003.

            Za Vijeće

            Predsjednik

         G. ALEMANNO

      (1)  Datum od kojega privremena primjena postaje učinkovita bit će objavljen u Službenom listu Europske unije, serija C.

      (2)  SL L 275, 8.11.1993., str. 1. Uredba kako je zadnje izmijenjena Uredbom (EZ) br. 138/2003 (SL L 23, 28.1.2003., str. 1.).


title: Odluka (EU) 2017/1716 Europskog parlamenta od 27. travnja 2017. o zaključenju poslovnih knjiga Eurojusta za financijsku godinu 2015.

text:
               29.9.2017

               HR

               Službeni list Europske unije

               L 252/312

         ODLUKA (EU) 2017/1716 EUROPSKOG PARLAMENTA
   od 27. travnja 2017.
   o zaključenju poslovnih knjiga Eurojusta za financijsku godinu 2015.
   EUROPSKI PARLAMENT

               —

               uzimajući u obzir završne godišnje financijske izvještaje Eurojusta za financijsku godinu 2015.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Eurojusta za financijsku godinu 2015., s odgovorima Eurojusta (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju Eurojust treba dobiti za izvršenje proračuna za financijsku godinu 2015. (05873/2017 – C8-0056/2017),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Odluku Vijeća 2002/187/PUP od 28. veljače 2002. kojom se osniva Eurojust s ciljem jačanja borbe protiv teških kaznenih djela (4), a posebno njezin članak 36.,

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (5), a posebno njezin članak 108.,

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A8-0129/2017),

               1.

               odobrava zaključenje poslovnih knjiga Eurojusta za financijsku godinu 2015.

               2.

               nalaže svojem predsjedniku da ovu Odluku proslijedi upravnom direktoru Eurojusta, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 449, 1.12.2016., str. 193.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 63, 6.3.2002., str. 1.

      (5)  SL L 328, 7.12.2013., str. 42.


title: 2014/171/EU: Odluka Vijeća od 24. ožujka 2014. o imenovanju danskog člana Europskoga gospodarskog i socijalnog odbora

text:
               27.3.2014

               HR

               Službeni list Europske unije

               L 91/48

      ODLUKA VIJEĆA

   od 24. ožujka 2014.
   o imenovanju danskog člana Europskoga gospodarskog i socijalnog odbora
   (2014/171/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 302.,
   uzimajući u obzir prijedlog danske vlade,
   uzimajući u obzir mišljenje Europske komisije,
   budući da:

               (1)

               Vijeće je 13. rujna 2010. donijelo Odluku 2010/570/EU, Euratom o imenovanju članova Europskoga gospodarskog i socijalnog odbora za razdoblje od 21. rujna 2010. do 20. rujna 2015. (1).

               (2)

               Mjesto člana Europskoga gospodarskog i socijalnog odbora postalo je slobodno istekom mandata gđe Rikke EDSJÖ,

         DONIJELO JE OVU ODLUKU:
   Članak 1.
   G. Niels LINDBERG MADSEN imenuje se članom Europskoga gospodarskog i socijalnog odbora do kraja tekućeg mandata, koji istječe 20. rujna 2015.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 24. ožujka 2014.

            Za Vijeće

            Predsjednik

         A. TSAFTARIS

      (1)  SL L 251, 25.9.2010., str. 8.